মঙ্গলবার দুপুর পৌনে পাঁচটায় ভেঙে পড়ে মাঝেরহাট রেল ফ্লাই ওভার। ব্রিজের ভাঙা অংশের সঙ্গে মাটিতে আছড়ে পড়ে বেশ কয়েকটি গাড়ি ও একটি বাস। ঘটনায় প্রচুর হতাহতের আশঙ্কা থাকলেও এখনো মৃত্যুর কোনও খবর মেলেনি। 
 নিজস্ব প্রতিবেদন: মাঝেরহাট ব্রিজ দুর্ঘটনায় আহতদের নিয়ে একের পর এক হাসপাতালে পৌঁছচ্ছে অ্যাম্বুলেন্স। একই অবস্থা সিএমআরআই হাসপাতালেও। ইতিমধ্যে এসএসকেএম-এ ৮ জন আহতকে নিয়ে যাওয়া হয়েছে বলে জানা গিয়েছে। সিএমআরআইতে নিজে যাওয়া হয়েছে ৯ জনকে। এদিন হাসপাতালে আহতদের নিয়ে অ্যাম্বুলেন্সগুলি পৌঁছলেই পৌঁছতে শুরু করেন আহতদের আত্মীয়রা। এসএসকেএম হাসপাতালে বেশ কিছু ক্ষেত্রে আহদের আত্মীয়দের সঙ্গে হাসপাতাল কর্মীদের বচসা বাঁধে। অগ্রাধিকারের ভিত্তিতে উদ্ধারকাজ চলছে বলে জানিয়েছেন পুর ও নগরোন্নয়ন মন্ত্রী ববি হাকিম।  মঙ্গলবার দুপুর পৌনে পাঁচটায় ভেঙে পড়ে মাঝেরহাট রেল ফ্লাই ওভার। ব্রিজের ভাঙা অংশের সঙ্গে মাটিতে আছড়ে পড়ে বেশ কয়েকটি গাড়ি ও একটি বাস। ঘটনায় প্রচুর হতাহতের আশঙ্কা থাকলেও এখনো মৃত্যুর কোনও খবর মেলেনি।  ওদিকে ঘটনার পরই উদ্ধার কাজে ঝাঁপিয়েছে বিপর্যয় মোকাবিলা বাহিনী। প্রাথমিক ভাবে জানা গিয়েছে, ওই ব্রিজের পাশেই চলছিল জোকা বিবাদি বাগ মেট্রোর কাজ। ব্রিজ ভেঙে পড়ার পিছনে তার কোনও সম্পর্ক রয়েছে কিনা তা নিয়ে জল্পনা শুরু হয়েছে।